**Эрдэнэт үйлдвэр ТӨҮГ-ын хөрөнгө оруулалт, худалдан авах ажиллагааны бодлогын газрын дарга Бямбадагва**

Эрдэнэт үйдвэрийн худалдан авах ажиллагаа компанийн зохион байгуулалтаасаа хамаараад гурван өөр бүтцээр зохион байгуулагдсан. 2016 оны зургадугаар сар хүртэл Эрдэнэт үйлдвэр компанийн бараа ажиллагсдын худалдан авах ажиллагааг зохион байгуулах түр журмаар зохион байгуулалтыг хийж ирсэн байдаг. Улмаар 2016 оны зургадугаар сараас 2019 оны зургадугаар сар хүртэл хугацаанд Эрдэнэт үйлдвэр компанийн бараа аж үйлдвэрийн худалдан авах ерөнхий журмаар худалдан авах ажиллагаа зохион байгуулагдаж ирсэн. 2019 оны гуравдугаар сар буюу ТӨҮГ болсноос хойш төрийн болон орон нутгийн өмчийн хөрөнгөөр бараа ажил үйлчилгээг худалдан авах хуулийн хүрээнд ил тод өрсөлдөх тэгш боломжтой, үр ашигтай байх зарчимд тулгуурлаж худалдан авах ажиллагаа зохион байгуулагдаж байна. Энэ журмаар сүүлийн долоон жилд Эрдэнэт үйлдэрийн худалдан авах ажиллагаа ямар бүтэц зохион байгуулалтаар өнөөдрийн мөрдөж байгаа хууль тогтоомжийн хүрээнд ямар арга хэрэгслүүдээр худалдан авалт зохион байгуулагдсан нь харагдаж байна. Энэ дундаас сүүлийн хоёр жилийг авч үзвэл зарласан тендерийн тоо 2020 онд 1772, 2021 онд давхардсан тоогоор 1542 байна. Өнгөрсөн жил нэгдүгээрт тендерийн тоо буурлаа, хоёрдугаарт оролцогчгүй тендерийн тоо 331 болж асар өссөн. Үүнд ковид, зах зээлийн үнэ ханш нөлөөлсөн. Мөн ковидоос хамаараад гадаад улсын үйлдвэрлэгчид бараа материалын үйлдвэрлэлийн тасалдалтай холбоотой. Тендер шалгаруулах үнэлгээний хороонд зарцуулах цаг хугацааг бид тооцож үзсэн. Монгол Улсын хувьд Эрдэнэт үйлдвэр хамгийн олон тендер зохион байгуулж байгаа. 2021 онд жилдээ жилдээ 52 мянга 810 хүнд цагийг, 2022 онд 44 мянга 269 цагийг зарцуулсан. Үүнийг мөнгөн дүнгээр авч үзвэл нэг тэрбм төгрөгийн зардал гарч ирж байгаа. Мөн 2020 оноос худалдан авах ажиллагааг нэг цонхны бодлогод шилжүүлсэн. Энэ бодлого хэрэгжсэнээр хэд хэдэн давуу талыг авчирсан. Төвлөрсөн хөрөнгө оруулалтын ажил, бараа материалыг хугацаанд нь нийлүүлэх боломжийг бүрдүүллээ. Өнгөрсөн хоёр жилийн хугацаанд худалдан авах ажиллагааны талаар хийгдсэн давуу талууд, цаашид хийгдэх ажлууд, цаашдын төлөвлөгөөний талаар дурьдахад өнгөрсөн хоёр жилийн хугацаанд үйлдвэрийн газрын дотоод Цахим системийг бий болгосон. Гэрээ байгуулах үе шатыг шуурхай, хурдтай явуулах нөхцлийг бүрдүүлсэн. Үйлдвэрийн газрын хэмжээнд байгаа маш олон бүтцийн нэгжүүдээс захиалгыг системээр нэгтгэж авах түүнд боловсруулалт хийх, худалдан авах үйл ажиллагааны бүх үе шатыг Цахим системд оруулж цаг хугацаа хэмнэх үндсэн зорилтуулыг хэрэгжүүлсэн. Энэ бүх бэлтгэл ажлыг хангасан. Энэ жилийн хувьд “И- монголиа”цахим системтэй нэгдэх тендерийн үнэлгээг бага хугацаанд зардал хэмнэсэн байдлаар үнэлэх чиглэлийг барьж ажиллана. Ил тод нээлттэй байдлыг илүү түвшинд хангана гэсэн зорилттой байгаа. Засгийн газрын мөрийн хөтөлбөрт 3-ын 1-ийн 16-д төрийн худалдан авах ажилагаанд хиймэл оюун ухааныг нэвтрүүлэх,хүний хүчин зүйлээс ангид байлгах гэсэн том зорилт тавьсан. Энэ хүрээнд эрдэнэт үйлдвэр хөтөлбөрөө боловсруулаад бэлтгэл ажлыг хангаж байгаа. Үүнийг үе шаттай хэлэлцүүлнэ, зохих газруудаар баталгаажуулна. Ирээдүйд үнэлгээний хороог хиймэл оюун ухаанаар шийдвэрлэх бүрэн бололцоотой байх гэсэн үндсэн том зорилтын хүрээнд дээрх ажлуудыг эхлүүлээд явж байна. Худалдан авах ажиллагаанд ил тод нээлттэй, өрсөлдөөнтэй байх зарчмыг баримтлан ажилласнаар давуу байдлууд үүссэн. Ингэснээр Монгол Улсын дотоодын дөрвөөс таван мянган аж ахуйн нэгжүүд худалдаан авах ажиллагаанд оролцох бүрэн боломжтой болж байгаа юм. Үүн ийг ил тод нээлттэй байх зарчмын хамгийн том ололт гэж үзэж байгаа. Үүнд оролцогч байгууллагууд олон,гэрээлэгч тал нэг л байгаа. Бусад нь гомдох эрхтэй. Үүнийг багасгах бууруулах боломж байхгүй. Энэ тал дээр бид захиалагчийн зүгээс алдаа гаргаагүй, хуулийн хүрээнд зөв байх тал дээр ажиллаж байгаа.Сүүлийн жилүүдэд захиалагчийн тоо нэмэгдэж байгаа. Гэвч энэ явцад тодорхой хүндрэлүүд гарч байгаа. Ялангуяа сүүлийн хоёр жилийн ковидын үед Эрдэнэт үйлдвэртэй байгуулсан гэрээнүүд дээр тодорхой хэмжээний хүндрэлүүд үүссэн. Үүнд Эрдэнэт үйлдвэрийн үйл ажиллагаатай холбоотой асуудлууд ч байгаа. Шударга өрсөлдөөн хэрэглэгчийн төлөөх газар дээр Эрдэнэт үйлдвэр томоохон бүтээн байгуулалтай, холбоотой томоохон худалдан авалттай, чадавхитай компанитай гэрээ байгуулж худалдан авалтыг зохион байгуулахгүй бол үр дүнд хүрэхгүй байхыг үгүйсгэхгүй. Энэ тал дээр зохих арга хэмжээ авах шаардлагатай.

**Эрдэнэт үйлдвэр ТӨҮГ-ын Ерөнхий захирлын нэгдүгээр орлогч бөгөөд ерөнхий инженер, Монгол Улсын аж үйлдвэрийн гавьяат ажилтан Батмөнх**

Өнгөрсөн хоёр жил Эрдэнэт үйлдвэр тасралтгүй үйл ажиллагаагаа явуулах зорилтот түвшингүүдээ биелүүлэх,шинээр төслүүд хэрэгжүүлэх, эрдэнэт үйлдвэрийн үйл ажиллагаанд шууд болон шууд бусаар оролцдог аж ахуйн нэгж байгууллагуудын үйл ажиллагааг жигд авч явахын тулд олон хүндрэл сорилтуудыг давсан хугацаа байлаа. Уурхай маань 43 жил болоод гүнзгийрч байна. Ингэж жилээс жилд уурхай гүнзгийрэх тутам хүдэрт агуулагдаж байгаа зэсийн хэмжээ багасч байгаа гэсэн үг. Эндээс харахад сүүлийн хэдэн жил хүдэр боловсруулалт 3,8 -иар нэмэгдсэн байхад хүдэр дэх зэсийн агуулга 9,1 хувиар буурч байх жишээтэй. Улмаар бүтээмжийн өсөлт 3 хувиар багасч хүнээс хамаараагүй нөхцөл бий болж байна. Энэ тасралтгүй үйл ажиллагаанд ковидын үе их том сорилт болсон. Учир нь үйлдвэрийг штабын горимд шилжүүлж, ковидоос урьдчилан сэргийлэх том хөтөлбөр хэрэгжүүлсэн. Үйлдвэр 24 цаг явж байж эцсийн бүтээгдэхүүн гаргана гэдэг бол хэзээ ч тасрахгүй урсгал. Үүнийг үйлдвэрийн хүдрийн үл тасрах урсгал гэж ярьдаг.Тиймээс бидний бүх зохион байгуулж байгаа ажиллагаа ялангуяа үйлвэрт нэн тэргүүнд шаардлагатай байдаг технологийн бараа материал, үндсэн тоног төхөөрөмжийн сэлбэг хэрэгсэл, бусад худалдан авах үйл ажиллагаанууд 24 цагийн хүдрийн урсгалаас хоцрох учиргүй. Хэрэв хоцорвол үйлдвэрийн үндсэн найдвартай жигд ажиллагаанд шууд сөргөөр нөлөөлнө. Тийм учраас үйлдвэрийн тасралтгүй үйл ажиллагааг явуулах хөрөнгө оруулалт, эдийн засаг санхүү, нийгмийн харилцаа, хамтын ажиллагааны асуудлуудаа зохицуулах үйлдвэрээ ирээдүйтэй тогтвортой авч явах зэрэг олон арга хэмжээг ковидын үед авч ирлээ. Тодруулбал, Эрдэнэт үйлдвэрийн уурхайчин хамт олон,тэдний гэр бүлийг хамгаалах үүний хүчинд ажлаа хэвийн явуулах бодлогыг хэрэгжүүллээ. Мөн үйлдвэр дээр томоохон төсөл хөтөлбөрүүд хэрэгжүүлэхэд биднээс хамаарахгүй эрсдэл тулгарч байлаа.

**Зам тээврийн хөгжлийн яамны бодлого төлөвлөлтийн газрын дарга Д.Гэрэлням**

Олон улсын тээврийн асуудал 2020,2021 онд маш их хүндэрсэн. Иймд ковидын тээвэр логистикийн хүрээнд үүссэн нөхцөл байдлаас товч дурдъя. Тодруулбал, тээвэр логистикийн хувьд монгол улс төдийгүй дэлхийн олон улс орон хохирол амссан. Гэвч энэ нь түүх болон үлдэж ковидын үед авсан арга хэмжээ,техник хэрэгсэл үйл ажиллагаагаа өргөжүүлэхэд давуу талуудыг ашиглах, авч үлдэх, улам эрчимжүүлэн ажиллах нь бидний үүрэг. Зорчигч тээвэр Монгол Улсын хэмжээнд бүрэн зогссон, харин олон улсад тээвэр бууралттай гарсан. Олон улсын хүрээнд агаарын нийлүүлэлтийн байдал 60-80 хувийн бууралттай зорчигчдын тоо, ачаа эргэлт тээвэрлэлтийн тоо олон тэрбумаар буурч, алдагдлыг амссан. Ковидын үед хамгийн алдагдалд орсон салбар бол агаарын тээвэр. Мөн далайн боомтуудын гацаа бөглөрөл далайн тээврийн боомтын үйл ажиллагаа хоцрогдолтой байсан. Энэ бүгдийг мэдэрч ковидын үед тээврийнхээ салбарыг хөгжүүлэхийн төлөө ажиллаж байна. Улмаар шинэ сэргэлтийн бодлогын хүрээнд боомтын хатуу болон зөөлөн дэд бүтцийг хөгжүүлэх экспортыг нэмэгдүүлэх, хилийн боомтуудыг төмөр зам болон авто зам гээд үе шаттайгаар холбох, суурь бүтцээ хөгжүүлэх ингэснээр транзист урсгалыг нэмэгдүүлэх төслүүд тусгагдсан. Дээр нь агаарын орн зайг хөгжүүлэх, дамжин өнгөрүүлэх агаарын хөлгийн тоог нэмэгдүүлэх аялал жуулчлалын салбарыг дэмжин хөгжүүлэх гэх мэт зорилтууд тавигдсан байгаа.